રાજધાની ગાંધીનગરના જીલ્લ્લાના અંબાપુર ગામે આજ સ્થિતિ છે, હજી આશરે ૬૦ જેટલા પરિવારો પાસે પાકા મકાનો નથી. જેમાં ભીખીબેન ઠાકોરનામની વિધવા મહિલા ગામમાં રહેલું જુનું ઘર ભંગાર હાલતમાં હોઈ ૩ દીકરીઓ અને એક દિકરાને લઈને ખેતરમાં વસવાટ કરે છે. જ્યારે મેરાન્યૂઝની ટીમે મુલાકાત લીધી ત્યારે નાની ૭ વર્ષની દીકરી ચૂલો ફૂંકી રહી હતી અને ખેતરમાં ઓરડી બનાવીને આશરો લઇ રહેલો પરિવાર નજરે પડ્યો.